Liaoning

Liaoning (辽宁 txinera sinplifikatuan), Txinako Herri Errepublikako probintzia baten izena da. Probintziak 145.900 kilometro koadroko azalera dauka eta 2004ko erroldaren arabera 42.170.000 biztanle bizi ziren bertan.

 Inguru naturala eta kokapena 
Liaoning probintzia, Txina ipar-ekialdean dago, Ipar Koreako mugatik gertu. Mugakideak honakoak dira: Ibai Horia eta Bohai golkoa hegoaldean, Ipar Korea hego-ekialdean, Jilin probintzia ipar-ekialdean, Hebei probintzia mendebaldean, eta Barne Mongolia probintzia ipar-mendebaldean.

Probintziako hiriburua Shenyang da.

 Geografia 
Liaoning probintzia hiru zatitan banatu daiteke, mendebaldeko mendiak, erdialdeko lautadak eta ekialdeko mendixken gunea. Mendebaldean, Nulu'erhu mendiak daude, Liaoning eta Barne Mongoliako eskualde autonomoaren arteko mugan. Probintziaren erdialdean, Liao, Dalio ibaiek sortutako gune laua dago. Probintziako punturik garaiena Huabozi mendia da, itsasoaren mailatik 1.336 metrora.

Liaoning probintziak, montzoiak baldintzaturiko klima kontinentala dauka, negu hotz eta uda beroekin. Zenbat eta Bohai itsasotik hurbilago, epelagoak izaten dira tenperaturak. Dena den, negu hotzenetan, itsasoan izotz geruza ager daiteke.

Urteroko batez besteko prezipitazioak 440 eta 1.130mm bitartekoa da. Zenbat eta iparralderago, urriagoak izaten dira prezipitazioak eta orokorrean uda garaian ematen dira.

 Liaoning erdiguneko hiria 
Liaoning probintziako arduradunek, hiri handi bat sortu nahi dute probintziaren erdialdean, Shenyang erdigune harturik. Hiri honen inguruan (150 kilometroko erradioan), tamaina ertaineko beste sei hiri daude, Anshan, Fushun, Yingkou, Benxi, Liaoyang eta Tieling, zazpi milioi pertsona baino gehiagoko gune metropolitar erraldoia eratuz.

 Banaketa administratiboa 
 Mapa # Izena Txinera sinplifikatuz Pinyineraz Mota450px1Shenyang沈阳市Shěnyáng ShìAzpiprobintzia hiria2Dalian大连市Dàlián ShìAzpiprobintzia hiria3Anshan鞍山市Ānshān ShìPrefektura mailako hiria4Benxi本溪市Běnxī ShìPrefektura mailako hiria5Chaoyang朝阳市Cháoyáng ShìPrefektura mailako hiria6Dandong丹东市Dāndōng ShìPrefektura mailako hiria7Fushun抚顺市Fǔshùn ShìPrefektura mailako hiria8Fuxin阜新市Fùxīn ShìPrefektura mailako hiria9Huludao葫芦岛市Húludǎo ShìPrefektura mailako hiria10Jinzhou锦州市Jǐnzhōu ShìPrefektura mailako hiria11Liaoyang辽阳市Liáoyáng ShìPrefektura mailako hiria12Panjin盘锦市Pánjǐn ShìPrefektura mailako hiria13Tieling铁岭市Tiělǐng ShìPrefektura mailako hiria14Yingkou营口市Yíngkǒu shìPrefektura mailako hiria

 Politika 
Liaoning probintziako gobernadorea Chen Zhenggao (陈政高) da. Txinako Alderdi Komunistak probintzian duen ordezkaria Zhang Wenyue da.

 Garraioa 
 Aireportuak 
 Kokapen Hiria NAZE NAGE Aireportuaren izena LIAONING   Anshan ZYAS AOG Anshan Aireportua Changhai ZYCH CNI Changhai Aireportua Chaoyang ZYCY ZHG Chaoyang Aireportua  Dalian ZYTL DLC Dalian Zhoushuizi Nazioarteko Aireportua Dandong ZYDD DDG Dandong Aireportua Jinzhou ZYJZ JNZ Jinzhou Aireportua Shenyang ZYTX SHE Shenyang Taoxian Nazioarteko Aireportua Xingcheng ZYXC XEN Xingcheng Aireportua 

 Kanpo estekak 

  Liaoningeko gobernuaren webgunea.

Kategoria:Txinako probintziak
Kategoria:Liaoning